Банковият съюз на Европейския съюз е иницииран през 2012 г. като отговор на предизвикателствата на дълговата криза в Еврозоната. Той представлява съществено допълнение към Икономическия и паричен съюз, като основната му задача е да прехвърли част от правомощията на държавите в банковия сектор на европейско ниво. Банковият съюз се състои от три основни елемента: Единен надзорен механизъм, Единен механизъм за преструктуриране и Единна нормативна уредба.